
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamo īpašumu pārdošanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk – Atsavināšanas likums) 4.panta pirmā daļa, 5.panta pirmā daļa, 9.panta pirmā daļa.
Ņemot vērā tirgus situāciju, valsts nekustamo īpašumu izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi nekustamos īpašumus saglabāt valsts īpašumā, ar valsts akciju sabiedrības “Valsts nekustamie īpašumi” (turpmāk - VNĪ) Īpašumu izvērtēšanas komisijas lēmumu nolemts virzīt atsavināšanai valsts nekustamos īpašumus.
1.2. Mērķis
Mērķa apraksts
Projekts paredz, ievērojot Atsavināšanas likumā ietverto tiesisko regulējumu, atļaut VNĪ pārdot izsolē divus Finanšu ministrijas valdījumā esošus valsts nekustamos īpašumus, kas nav nepieciešami valsts pārvaldes funkciju nodrošināšanai saskaņā ar Valsts pārvaldes iekārtas likumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
1.    Nekustamais īpašums (nekustamā īpašuma kadastra Nr. 0500 002 0521) – 
zemes vienība (zemes vienības kadastra apzīmējums 0500 002 0521) un trīs būves (būvju kadastra apzīmējumi 0500 002 0521 001,  0500 002 0521 002, 0500 002 0521 003) – Nometņu ielā 29A, Daugavpilī, ierakstīts Latgales rajona tiesas Daugavpils pilsētas zemesgrāmatas nodalījumā Nr. 4597 uz valsts vārda Finanšu ministrijas personā, lēmumu datumi: 05.08.2024. un 23.12.2024. (nekustamā īpašuma sastāvam pievienota būve ar kadastra apzīmējumu 0500 002 0521 003).
Ar Valstij piekritīgās mantas aprakstes un novērtējuma aktu Nr.3829R/24 (valstij piekritīgās mantas realizācijai un nodošanai bez maksas) (turpmāk – Akts) nekustamais īpašums Nometņu ielā 29A, Daugavpilī, pamatojoties uz Latgales rajona tiesas 12.03.2024. spriedumu civillietā Nr. C88138824 (stājies likumīgā spēkā 03.04.2024.), ar kuru nekustamais īpašums atzīts par bezīpašnieka mantu, piekritīgu valstij, 30.05.2024. pieņemts no Valsts ieņēmuma dienesta Finanšu ministrijas valdījumā un grāmatvedības uzskaitē un VNĪ pārvaldīšanā. 
Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā īpašuma Nometņu ielā 29A, Daugavpilī, sastāvā ietilpst:
- zemes vienība (zemes vienības kadastra apzīmējums 0500 002 0521) 0,1265 ha platībā; zemes vienības lietošanas mērķi: “Komercdarbības objektu apbūve”, 0,0560 ha un “Rūpnieciskās ražošanas uzņēmumu apbūve”, 0,0705 ha; zemes lietošanas veids: zemes zem ēkām platība: 0,1265 ha. Zemes vienībai NĪVKIS ierakstīta atzīme: koordinātu nesakritība. NĪVKIS reģistrētā atzīme par koordinātu nesakritību norāda, ka mērnieks ir konstatējis nepareizi noteiktas koordinātas zemes vienības robežpunktiem, koordinātu nesakritības atzīmi reģistrē no mērnieka atzinuma par robežu neatbilstību. Koordinātu neatbilstības novēršanai nav noteikts konkrēts termiņš, ja nekustamā īpašuma ieguvējam būs nepieciešams precizēt konkrētās robežas, piemēram, būvniecības plānošanas procesā, viņš varēs vērsties pie mērnieka un risināt robežas neatbilstības novēršanu atbilstoši Ministru kabineta 27.12.2011.noteikumiem Nr.1019 “Zemes kadastrālās uzmērīšanas noteikumi”;
- būve –  “Augļu dārzeņu noliktava” (būves kadastra apzīmējums 0500 002 052 001) ar kopējo platību 615,2 m2; būves galvenais lietošanas veids: 1252 – “Noliktavas, rezervuāri, bunkuri un silosi”;
- būve – “Sadzīves pakalpojumu ēka” (būves kadastra apzīmējums 0500 002 0521 002) ar kopējo platību 29,4 m2; būves galvenais lietošanas veids: 1274 – “Citas, iepriekš neklasificētas, ēkas”;
- būve – “Veikals” (būves kadastra apzīmējums 0500 002 0521 003) ar kopējo platību 29,8 m2; būves galvenais lietošanas veids: 1230 – “Vairumtirdzniecības un mazumtirdzniecības ēkas”.
Saskaņā ar NĪVKIS datiem nekustamajam īpašumam Nometņu ielā 29A, Daugavpilī, uz 01.01.2025. noteiktas šādas kadastrālās vērtības:
- fiskālā kadastrālā vērtība 34935 euro apmērā;
- universālā kadastrālā vērtība 43419 euro apmērā.
Nekustamajam īpašumam Nometņu ielā 29A, Daugavpilī, NĪVKIS 01.02.2025. reģistrēti šādi apgrūtinājumi:
- navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona, 0,1265 ha;
- pierobeža, 0,1265 ha.
Nekustamā īpašuma ieguvējam, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslas veidam, kā arī citos normatīvajos aktos noteiktā kārtība rīcībai ar nekustamo īpašumu atbilstoši konkrētajam apgrūtinājumam, tostarp, jāievēro Latvijas Republikas valsts robežas likumā un Ministru kabineta 24.05.2022. noteikumos Nr.310 “Noteikumi par Latvijas Republikas valsts robežas joslu, patrulēšanas joslu, pierobežas joslu un pierobežu, kā arī pierobežas, pierobežas joslas, valsts robežas joslas un patrulēšanas joslas norāžu paraugiem un to uzstādīšanas kārtību” ietvertie nosacījumi.
Nekustamais īpašums Nometņu ielā 29A, Daugavpilī, nav iznomāts.
Saskaņā ar Akta pielikumu, veicot nekustamā īpašuma apsekošanu dabā, konstatēts: 
- būves (būves kadastra apzīmējums 0500 002 0521 001) tehniskais stāvoklis kopumā raksturojams kā avārijas. Būve ir cietusi ugunsgrēkā, pilnībā bojāts jumta segums, logi, durvis un iekštelpu apdare; 
- būves (būves kadastra apzīmējums 0500 002 0521 002) tehniskais stāvoklis kopumā raksturojams kā neapmierinošs. Būvei ir bojātas ārdurvis un iekšējā apdare, inženierkomunikāciju sistēmas, iekārtas un logu stiklojums;
- būves (būves kadastra apzīmējums 0500 002 0521 003) tehniskais stāvoklis kopumā raksturojams kā avārijas. Būvei ir bojātas ārsienas, ārdurvis, logi, iekšējā apdare, inženierkomunikāciju sistēmas un iekārtas;
- zemes vienība  (zemes vienības kadastra apzīmējums 0500 002 0521) apsekošanas brīdī raksturojama kā nekopta, daļēji aizaugusi ar krūmiem, piesārņota ar dažāda veida atkritumiem (azbestcementa, kokmateriālu, plastmasas, stikla atkritumi un riepas), asfalts segums daļēji apmierinošā tehniskā stāvoklī. Zemes vienības teritorija no vienas puses daļēji nožogota ar dzelzsbetona paneļu konstrukcijas žogu, no piebraucamā ceļa puses – ar metāla konstrukcijas žogu, ar vārtiem, bet no parējām pusēm ar uz teritorijas esošām būvēm.
Saskaņā ar Daugavpils pašvaldības Centrālās pārvaldes Pilsētplānošanas un būvniecības departamenta 11.11.2024. vēstulē Nr. 2-7/972 par nekustamo īpašumu Nometņu ielā 29A, Daugavpilī, sniegto informāciju: 
- pamatojoties uz Daugavpils pilsētas domes 24.03.2020. saistošajiem noteikumiem Nr.12 „Daugavpils pilsētas teritorijas plānojuma izmantošanas un apbūves saistošie noteikumi un grafiskā daļa” (turpmāk – Saistošie noteikumi Nr.12) zemes vienības plānotā (atļautā) izmantošana noteikta kā rūpnieciskās apbūves teritorija (R) - funkcionālā zona, ko nosaka, lai nodrošinātu rūpniecības uzņēmumu darbībai un attīstībai nepieciešamo teritorijas organizāciju, inženiertehnisko apgādi un transporta infrastruktūru;
- saskaņā ar Saistošo noteikumu Nr.12 tematiskās kartes „Degradētās teritorijas” datiem zemes vienība neatrodas degradētā teritorijā;
- zemes vienība robežojas ar Nometņu ielu.

2. Nekustamais īpašums “Stāķi 4A” (nekustamā īpašuma kadastra Nr. 5090 002 0609) – zemes vienība (zemes vienības kadastra apzīmējums 5090 002 0609) platībā un četras būves (būvju kadastra apzīmējumi 5090 002 0609 004, 5090 002 0609 011, 5090 002 0609 014, 5090 002 0609 019) - Stāķos, Stradu pagastā, Gulbenes novadā (turpmāk – nekustamais īpašums “Stāķi 4A”), ierakstīts Vidzemes rajona tiesas Stradu pagasta zemesgrāmatas nodalījumā Nr. 100000617168 uz valsts vārda Finanšu ministrijas personā, lēmumu datumi: 27.08.2021., 28.12.2024. (nekustamā īpašuma sastāvam pievienotas būves).
Ar Valstij piekritīgās mantas aprakstes un novērtējuma aktu Nr. 3137R/23 (valstij piekritīgās mantas realizācijai un nodošanai bez maksas) (turpmāk – Akts Nr. 3137R/23) būves (būvju kadastra apzīmējumi 5090 002 0609 004, 5090 002 0609 011, 5090 002 0609 014, 5090 002 0609 019), pamatojoties uz Rīgas pilsētas tiesas 30.06.2023. spriedumu civillietā Nr. C770954323 (stājās likumīgā spēkā 21.07.2023.), ar kuru minētās būves atzītas par bezīpašnieka lietu, kas piekrīt Latvijas valstij Finanšu ministrijas personā, tika pieņemtas no Valsts ieņēmumu dienesta Finanšu ministrijas valdījumā un grāmatvedības uzskaitē un VNĪ pārvaldīšanā. Saskaņā ar Akta Nr. 3137R/23 pielikumu, veicot būvju apsekošanu dabā, konstatēts, ka to tehniskais stāvoklis raksturojams kā apmierinošs, būves bez īpašuma tiesību apliecinošiem dokumentiem tiek lietotas kā autotransporta garāžas. 
Saskaņā ar NĪVKIS datiem nekustamā īpašuma “Stāķi 4A” sastāvā ietilpst:
-    zemes vienība (zemes vienības kadastra apzīmējums 5090 002 0609) 0,1539 ha platībā - "Stāķi 4A", Stāķos, Stradu pagastā, Gulbenes novadā; zemes vienības lietošanas mērķis: “Transporta līdzekļu garāžu apbūve”, 0,1539 ha; zemes lietošanas veids: vides un dabas resursu ķīmiskās aizsargjoslas teritorija ap pazemes ūdens ņemšanas vietu, 0,1539 ha platībā; 
- būve – “Garāža” (būves kadastra apzīmējums 5090 002 0609 004) - "Stāķu garāža 4", Stāķos, Stradu pagastā, Gulbenes novadā, būves kopējā platība 11 m2; būves galvenais lietošanas veids: 1242 – “Garāžu ēkas”;
- būve – “Garāža ar 20 boksiem” (būves kadastra apzīmējums 5090 002 0609 011) – "Stāķu garāža 11", Stāķos, Stradu pagastā, Gulbenes novadā; būves kopējā platība 262,1 m2; būves galvenais lietošanas veids: 1242 – “Garāžu ēkas”;
- būve – “Garāža”  (būves kadastra apzīmējums 5090 002 0609 014) - "Stāķi 4A", Stāķos, Stradu pagastā, Gulbenes novadā; būves kopējā platība 127,4 m2; būves galvenais lietošanas veids: 1242 – “Garāžu ēkas”;
- būve – “Garāža”(būves kadastra apzīmējums 50900020609019) - "Stāķu garāža 12", Stāķos, Stradu pagastā, Gulbenes novadā, būves kopējā platība 16,3 m2; būves galvenais lietošanas veids: 1242 – “Garāžu ēkas”.
Saskaņā ar NĪVKIS datiem nekustamajam īpašumam "Stāķi 4A", uz 01.01.2025. noteiktas šādas kadastrālās vērtības:
- fiskālā kadastrālā vērtība 7034 euro apmērā;
- universālā kadastrālā vērtība 15881 euro apmērā.
Nekustamajam īpašumam “Stāķi 4A” NĪVKIS 01.02.2025. reģistrēti šādi  apgrūtinājumi: 
- ekspluatācijas aizsargjoslas teritorija gar pašteces kanalizācijas vadu, 0,0008 ha;
- ekspluatācijas aizsargjoslas teritorija gar elektrisko tīklu kabeļu līniju, 0,0182 ha;
- ekspluatācijas aizsargjoslas teritorija gar pazemes siltumvadu, siltumapgādes iekārtu un būvi, 0,1357 ha;
- vides un dabas resursu ķīmiskās aizsargjoslas teritorija ap pazemes ūdens ņemšanas vietu, 0,1539 ha platībā;
- ekspluatācijas aizsargjoslas teritorija ap ūdensvadu, kas atrodas līdz 2 metru dziļumam, 0,0138 ha.
Nekustamajam īpašumam noteiktie apgrūtinājumi tiešā veidā nerada papildu ietekmi uz valsts nekustamā īpašuma iespējamo izmantošanu tā atsavināšanas gadījumā, vienlaikus nākamajam nekustamā īpašuma “Stāķi 4A” ieguvējam jāņem vērā Aizsargjoslu likumā noteiktā  kārtība atbilstoši attiecīgās aizsargjoslas veidam.
Nekustamais īpašums “Stāķi 4A” nav iznomāts. VNĪ tīmekļvietnē 06.03.2025. publicēts sludinājums par nekustamā īpašuma “Stāķi 4A” sastāvā esošo garāžu būvju telpu grupu nomas tiesību izsoli, pieteikuma termiņš izsolei - 19.03.2025. (https://sludinajumi.vni.lv/advertisements/rent/5116). Saskaņā ar izsoles noteikumiem maksimālais nomas termiņš ir noteikts - līdz nekustamā īpašuma “Stāķi 4A” atsavināšanai, bet ne ilgāk kā viens gads.
Saskaņā ar Gulbenes novada pašvaldības 13.01.2025. vēstulē Nr.GND/4.18/25/115 par nekustamo īpašumu “Stāķi 4A” sniegto informāciju:
- atbilstoši Gulbenes novada 27.12 2018. saistošajiem noteikumiem Nr. 20 ,,Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (prot. Nr. 25, 29.§) zemes vienībai teritorijas plānojumā atļautais izmantošanas veids ir tehniskās apbūves teritorija. Tehniskās apbūves teritorija (TA) ir funkcionālā zona, ko nosaka, lai nodrošinātu inženiertehniskās apgādes tīklu un objektu izbūvei, uzturēšanai, funkcionēšanai un attīstībai nepieciešamo teritorijas organizāciju un transporta infrastruktūru;
- zemes vienība neatrodas degradētā teritorijā;
- piekļūšana nekustamajam īpašumam nodrošināta no Meliorācijas ielas pa pašvaldībai piederošu zemes vienību ar kadastra apzīmējumu 5090 002 0666. 
Problēmas un risinājumi
Problēmas apraksts
Skatīt sadaļā "Pašreizējā situācija".
Risinājuma apraksts
Saskaņā ar Atsavināšanas likuma 4.panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai.
Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem. 
Attiecīgi, ņemot vērā  rīkojuma projektā minēto nekustamo īpašumu tirgus situāciju, izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi tos saglabāt valsts īpašumā, ar VNĪ Īpašumu izvērtēšanas komisijas lēmumu nolemts ierosināt nekustamo īpašumu atsavināšanu un attiecīga Ministru kabineta rīkojuma projekta sagatavošanu.
Saskaņā ar Atsavināšanas likuma 5.panta pirmo daļu atļauju atsavināt valsts nekustamos īpašumus dod Ministru kabinets. Atsavināšanas likuma 9.panta pirmajā daļā noteikts, ka valsts nekustamā īpašuma atsavināšanu organizē VNĪ.
Ievērojot anotācijas 1.3. sadaļā aprakstīto faktisko un tiesisko situāciju, ir sagatavots  attiecīgs rīkojuma projekts, lai saņemtu Ministru kabineta atļauju VNĪ pārdot izsolē valstij piederošos nekustamos īpašumus – nekustamo īpašumu Nometņu ielā 29A, Daugavpilī, un nekustamo īpašumu “Stāķi 4A”.
Saskaņā ar Atsavināšanas likuma 11.pantā noteikto, sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu, tīmekļvietnē un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu VNĪ tīmekļvietnē ievieto arī pārdodamā valsts nekustamā īpašuma izsoles noteikumus. Rīkojot elektronisku izsoli, sludinājumi par publiskas personas mantas izsoli ievietojami arī elektronisko izsoļu tīmekļvietnē (https://izsoles.ta.gov.lv).
Lai nodrošinātu valsts nekustamā īpašuma nākamajam ieguvējam pilnīgu informāciju par pārdodamo objektu, VNĪ izsoles noteikumos iekļaus informāciju par rīkojuma projektā norādīto nekustamo īpašumu sastāvā esošo būvju tehnisko stāvokli.
Saskaņā ar Atsavināšanas likuma 44. panta pirmo un otro daļu publiskas personas zemi var iegūt īpašumā personas, kas saskaņā ar likumu var būt zemes īpašuma tiesību subjekti. Ievērojot minēto, rīkojuma projektā minētā nekustamā īpašuma Nometņu ielā 29A, Daugavpilī, ieguvējam jāatbilst likuma “Par zemes reformu Latvijas Republikas pilsētās” 20. panta nosacījumiem. Atsavinot rīkojuma projektā minēto nekustamo īpašumu “Stāķi 4A”, jāņem vērā likumā “Par zemes privatizāciju lauku apvidos” noteiktie ierobežojumi darījumiem ar zemes īpašumiem. Šī iemesla dēļ minēto nekustamo īpašumu izsoles noteikumos jāparedz arī šāds nosacījums. 
Rīkojuma projekts paredz nekustamā īpašuma valdītājam  – Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atbilstoši Atsavināšanas likuma 30.pantā noteiktajam, izsoles dalībniekam, kurš būs nosolījis augstāko cenu par nekustamo īpašumu, būs jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 01.02.2011. noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmie valsts nekustamie īpašumi nav nepieciešami citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, Rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc Ministru kabineta rīkojuma projekta izsludināšanas Vienotajā tiesību aktu projektu izstrādes un saskaņošanas portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minētos nekustamos īpašumus valsts pārvaldes funkciju nodrošināšanai saskaņā ar Valsts pārvaldes iekārtas likumu, tos var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Jebkurš tiesību subjekts - fiziska persona, kurai piemīt tiesībspēja un rīcībspēja, un kura vēlas piedalīties izsolē un iegādāties rīkojuma projektā minētos valsts nekustamos īpašumus.
Juridiskās personas
Jā
Ietekmes apraksts
Jebkurš tiesību subjekts - juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties rīkojuma projektā minētos valsts nekustamos īpašumus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Projekta īstenošanai nav nepieciešami papildus līdzekļi no valsts vai pašvaldību budžeta. Saskaņā ar Atsavināšanas likuma 47.pantu atsavināšanas izdevumus sedz no publiskas personas mantas atsavināšanā iegūtajiem līdzekļiem. Atsavināšanas izdevumu apmērs tiks noteikts Ministru kabineta 01.02.2011. noteikumu Nr.109 „Kārtība, kādā atsavināma publiskas personas manta” paredzētajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 15.10.2024. noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. 
Ņemot vērā, ka rīkojuma projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti. 
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē: www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

